Le Havre

**Le Havre** je lučki grad i aglomeracija od 231,245 stanovnika, na sjeverozapadu Francuske u Regiji Normandija u Departmanu Seine-Maritime.

## Geografija

Grad se prostire duž desne obale estuarija rijeke Seine u La Manche, udaljen 216 km sjeverozapadno od Pariza i 85&nbsp;km zapadno od Rouena.

Luka Le Havre ubraja se među najveće u Zapadnoj Evropi, ona je nakon Marseilla  druga najprometnija luka Francuske (67,5 miliona tona, 2011) i njezina 
najveća kontejnerska luka.
## Historija
Le Havre je osnovan za vladavine Françoisa II-1517. kao ratna luka, na mjestu starijeg ribarskog sela i nazvan **Le Havre de Grâce** 
(Utočište milosti), koji put je zvan i kao *Francisopolis* po Françoisu I).

Luka je proširivana i utvrđivana tokom 17. vijeka od strane Kardinala Richelieua i Louisa XIV.

Za Rata Velike alijanse (1688.-97). bombardiran je 1694. i 1696.

Krajem 18. vijek, za vladavine Louis XVI prilagođena je za prihvat većih brodova, i dodatno poboljšana sredinom 19. vijeka za vladavine 
Napoleona III. Tad je prokopan Tancarvillski kanal dug 25&nbsp;km, koji je skratio put brodovima i šlepovima od Seine do luke.

Potkraj 18. vijek i tokom 19. vijeka razvio se u važnu trgovačku luku (tad se 1795, počeo zvati *Le Havre*). Početkom 20. vijeka izrastao u najveću evropska luka za uvoz kave i 
pamuka.
Na početku Drugog svjetskog rata u Le Havre je pobjegla belgijska vlada]] nakon pada Antwerpena i Ostendea u ruke Wehrmachta 

Za Drugog svjetskog rata su grad i luka znatno stradali od bombardiranja 1940. i 1944. 
### Nakon rata
Teško razorena historijska jezgra obnovljena je nakon rata u modernome stilu prema projektima Augustea Perreta.
Ona je 2005. uvrštena je na UNESCO-ovu Lista mjesta svjetske baštine u Evropi|Listu svjetske baštine]] kao izvrstan primjer poslijeratne arhitekture i urbanizma.

Luka je proširena ranih 1970-ih, nakon tog je  dvadesetak km sjeverno od grada je 1976. otvoren novi naftni terminal *Le Harve-antfer*. Restrukturiranjem postojeće 
luke stvoreni su specijalizirani objekti za rasute terete i kontejnere. Danas glavninu lučkog prometa čini uvoz sirove nafte.

## Obrazovanje i kultura
Le Havre je od 1984. univerzitetski grad - *Université Le Havre Normandie* i od 2007. jedan od kampusa pariškog Instituta političkih nauka (*Institut d'études politiques de Paris*).
U gradu djeluje nekoliko naučno istraživalačkih instituta.
On je i grad muzeja; historijski, prirodoslovni i moderne umjetnosti André Malraux. 
## Znamenitosti
Iako nema puno starina jer je za rata gotovo 3/4 zgrada razoreno, ipak ima par koje treba spomenuti. 
To je *[[Opatija (vjerska institucija)|Opatija]] Sainte-Honorine* iz 11. vijeka sa fasadom iz 14. vijeka, katedrala Notre-Dame iz 1574., sa fasadom iz 17. vijeka i Palača pravde 
iz 18. vijeka.

Jedna od novijih znamenitosti je zgrada centra *Le Volcan*, u kom su smješteni teatar i biblioteka. On je podignut 1982. po projektu Oscara Niemeyera.

## Privreda i transport

Za ekonomiju grada važna je pored luke i reamontnog brodogradilišta, aeronautička, naftna i kemijska industrija a od 
1964. kad je Renault otvorio pogon i automobilska 

Grad je i trgovačko-financijski centar (brojne banke, osiguravajuće i brodarske kompanije).

Le Harve je i turistička destinacija zbog velike marine i nedalekog resorta Sainte-Adresse.

Pored Seine grad je sa unutrašnom Francuskom povezan autoputevima i željeznicom, a ima i 
Aerodrom Le Havre-Octeville (IATA : LEH, ICAO : LFOH)

Trajektima je povezan sa lukama u Engleskoj i Irskoj.
## Reference

## Vanjske veze

* ''Le Havre'' 
* ''Le Havre Seine Métropole''